**Előterjesztés**

**Hévíz Város Önkormányzat Képviselő-testület**

**részére**

**Tárgy:** A Hévízi Turisztikai Nonprofit Kft. rendkívüli taggyűlésére mandátum kialakítása

**Előterjesztő**: Bediné Makra Anikó Felügyelő Bizottság elnöke

**Készítette:** Bediné Makra Anikó Hévízi Turisztikai Nonprofit Kft Felügyelő Bizottságának elnöke

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság 2020. április 24-én tartja taggyűlését. A taggyűlésen várhatóan az alábbi napirendi pontok kerülnek megtárgyalásra:

1. Napirendi pont: Beszámoló a Hévízi Turisztikai Nonprofit Kft. Felügyelő Bizottságának 2019. évi ellenőrző tevékenységéről
2. Napirendi pont: Hévízi Turisztikai Nonprofit Kft. 2019. évi mérleg és eredménykimutatás elfogadása könyvvizsgálói jelentéssel.
3. Napirendi pont: A társaság saját tagjaival kötött szerződéseinek jóváhagyása
4. Napirendi pont: A Hévízi Turisztikai Nonprofit Kft. Felügyelő Bizottság tagjainak visszahívása
5. Napirendi pont: A Hévízi Turisztikai Nonprofit Kft könyvvizsgálójának megbízásának visszavonása
6. Napirendi pont: A Hévízi Turisztikai Nonprofit Kft Felügyelő Bizottság tagjainak megbízása
7. Napirendi pont: A Hévízi Turisztikai Nonprofit Kft könyvvizsgálójának megbízása
8. Napirendi pont: A Hévízi Turisztikai Nonprofit Kft. mb ügyvezető igazgatójának visszahívása
9. Napirendi pont: A Hévízi Turisztikai Nonprofit Kft. ügyvezető igazgatójának megválasztása
10. Hévízi Turisztikai Nonprofit Kft társasági okiratának módosítása
11. Napirendi pont: Egyéb ügyek

Napirendi pontok indoklása (előterjesztések mellékletként csatolva):

1. A Hévízi Turisztikai Nonprofit Kft Felügyelő Bizottságának elnöke elkészítette a 2019. évi ellenőrzésre vonatkozó jelentését. A jelentés tartalmazza, hogy az ellenőrzés folyamatos volt a bizottság részéről. A Bizottság Elnöke az ügyvezetői munkakör átadását követően heti rendszerességgel ellenőrizte a társaság működését.
2. A Társaság elkészítette a 2019. évi mérleg és eredménykimutatását, valamint a könyvvizsgáló az erre vonatkozó jelentését leadta elfogadó nyilatkozattal. A társaság a 2019. évet -11.241 ezer forint negatív eredménnyel zárta. Ez a Társaság működésében meg nem jelent gondot, tekintettel arra, hogy ez a negatív eredmény megegyezik az előző évi pozitív eredmény összegével, amikor is már a tervezéskor azzal számoltak, hogy az előző évi tartalékot fogja felhasználni a 2019. évi kiadások teljesítéséhez.

A mérleg és eredménykimutatáshoz a Felügyelő Bizottság Elnöke készített előterjesztés felhívja a figyelmet arra, hogy a könyvvizsgáló a jelentésében jelezte „A koronavírus miatt kialakult rendkívüli gazdasági helyzetben lényeges bizonytalanság áll fenn, amely jelentős kétséget vethet fel a Társaságnak a vállalkozás folytatására való képességével kapcsolatban.”

Az előterjesztés javasolja mindenképpen a társaság üzleti tervének felülvizsgálatát a COVID-19 miatt kialakult helyzet miatt.

1. A Társaság saját tagjaival történt szerződéskötéseket a cégbírósághoz be kell terjeszteni, de előtte a taggyűlésnek el kell fogadnia. Az előterjesztés melléklete tartalmazza a listát.
2. A Hévízi Turisztikai Nonprofit Kft. Felügyelő Bizottság tagjainak visszahívását az indokolja, hogy a Társasági Okiratot ne kelljen olyan sokszor módosítani. Ebben az évben már kétszer megtörtént és újra szükséges lesz az új ügyvezető kinevezése miatt. A jogi feladatokat ellátó ügyvéd kérte, hogy kerüljenek a Felügyelő Bizottsági tagok visszavonásra a taggyűlés napjával és legyenek új tagok megbízva, amennyiben a korábbiak nem vállalják a jövőben ezt a megbízást. A jelenlegi tagok: Bediné Makra Anikó, Hódosíné Jandovics Éva, Karádi Szabolcs, Molnár Renáta, Pokorádi Sándor a megbízásuk 2020. május 31-én járna le.
3. A Társaság könyvvizsgálójának a megbízása szintén 2020. május 31-én fog lejárni ez indokolja a könyvvizsgáló megbízásának visszavonását.
4. A Felügyelő Bizottság tagjai közé Hévíz Város Önkormányzata, mint a legnagyobb tulajdoni aránnyal rendelkező tag Bediné Makra Anikót javasolja, aki már korában is ellátott feladatot a bizottságban. A felkérést Bediné Makra Anikó elvállalta.

A Társaság többi tagja által delegálásra kerülő bizottsági tagok Hódosíné Jandovics Éva, Horváth Ferenc, Dr. Gelencsér Kálmán, Karádi Szabolcs.

1. A Társaság könyvvizsgálói feladatait a GM-Audit Kft (8360 Keszthely, Pipacs u.4.) látta el, melyet Vecsera Jánosné könyvvizsgáló képviselt a feladatok ellátásánál. A feladatot a könyvvizsgáló a jövőben is vállalja.
2. A Társaság taggyűlése 2020. március 13-tól Berta-Tóth Manuélát a munkaszervezet egy munkatársát bízta meg az ügyvezető igazgatói feladatok ellátásával 2020. április 19-ig. A megbízás visszavonása azért szükséges, hogy a Társaság ügyvédje a cégbíróságnál tudja kezdeményezni az okirat módosítását és tudja dokumentálni, hogy a megbízás visszavonásra került.
3. A Társaság taggyűlése szintén a fenti időpontban döntött arról is, hogy 2020. április 20-tól az ügyvezetői feladatokat Pálffy Tamás Csaba fogja ellátni (három hónapos próbaidő előírásával). Az ügyvezető vonatkozóan szintén a cégbíróság felé kell dokumentálni, hogy Pálffy Tamás Csaba lett megbízva az ügyvezetői feladatok ellátására.
4. A fent leírtak alapján mindenképpen szükséges a Társasági Okirat módosítása, ahol átvezetésre kerülnének az Felügyelő Bizottsági tagok, a könyvvizsgáló öt évre szóló megbízása, valamint az új ügyvezető személye. Ez indokolja mindenképpen a Társasági Okirat módosítását.

A kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

A Hévíz Turisztikai Nonprofit Kft. taggyűlésének megtartása az ismertetett napirendi pontokban szükséges, ezért a taggyűlésre történő önkormányzati álláspont kialakítása a képviselő-testület feladat- és hatáskörében eljáró polgármester részéről szükséges és arányos döntés.

Kérem a Tisztelt Képviselő-testületet az előterjesztés megtárgyalására és a határozat elfogadására.

**2.**

**Határozati javaslat**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Hévízi Turisztikai Nonprofit Kft. 2020. április 24-i taggyűlésén Hévíz Város Önkormányzat, mint alapító részéről, a következő álláspontot (mandátumot) határozom meg:

2. A polgármester igennel szavaz az alábbi napirendi pontok megtárgyalására.

1. Napirendi pont: Beszámoló a Hévízi Turisztikai Nonprofit Kft. Felügyelő Bizottságának 2019. évi ellenőrző tevékenységéről
2. Napirendi pont: Hévízi Turisztikai Nonprofit Kft. 2019. évi mérleg és eredménykimutatás elfogadása könyvvizsgálói jelentéssel.
3. Napirendi pont: A társaság saját tagjaival kötött szerződéseinek jóváhagyása
4. Napirendi pont: A Hévízi Turisztikai Nonprofit Kft. Felügyelő Bizottság tagjainak visszahívása
5. Napirendi pont: A Hévízi Turisztikai Nonprofit Kft könyvvizsgálójának megbízásának visszavonása
6. Napirendi pont: A Hévízi Turisztikai Nonprofit Kft Felügyelő Bizottság tagjainak megbízása
7. Napirendi pont: A Hévízi Turisztikai Nonprofit Kft könyvvizsgálójának megbízása
8. Napirendi pont: A Hévízi Turisztikai Nonprofit Kft. mb ügyvezető igazgatójának visszahívása
9. Napirendi pont: A Hévízi Turisztikai Nonprofit Kft. ügyvezető igazgatójának megválasztása
10. Hévízi Turisztikai Nonprofit Kft társasági okiratának módosítása
11. Napirendi pont: Egyéb ügyek

3. Az 1. napirendi ponthoz: a polgármester igennel szavaz a Beszámoló a Hévízi Turisztikai Nonprofit Kft. Felügyelő Bizottságának 2019. évi ellenőrző tevékenységéről szóló beszámoló jóváhagyásáról.

4. A 2. napirendi ponthoz: a polgármester igennel szavaz a könyvvizsgálói jelentés és a Felügyelő Bizottsági jelentés ismeretében a Hévízi Turisztikai Nonprofit Kft. 2019. évi beszámolójának – 11.241 ezer forint negatív eredménnyel történő elfogadásáról.

5. A 3. napirendi ponthoz: a polgármester igennel szavaz a társaság saját tagjaival kötött szerződések jóváhagyásáról.

6. A 4. napirendi ponthoz: a polgármester igennel szavaz a Hévízi Turisztikai Nonprofit Kft. Felügyelő Bizottság tagjainak visszahívásáról.

7. Az 5. napirendi ponthoz: a polgármester igennel szavaz a Hévízi Turisztikai Nonprofit Kft. könyvvizsgáló megbízásának visszavonásáról

8. A 6. napirendi ponthoz: a polgármester Hévíz Város Önkormányzat, mint tag részéről, a Hévízi Turisztikai Nonprofit Kft. Felügyelő Bizottságába Bediné Makra Anikó (8900 Zalaegerszeg, Kutilapi út 50. szám alatti) lakost delegálja. A polgármester igennel szavaz a Hévízi Turisztikai Nonprofit Kft Felügyelő Bizottság tagjainak megbízásáról.

9. A 7. napirendi ponthoz: a polgármester igennel szavaz a GM-Audit Kft. (8360 Keszthely, Pipacs út 4.), mint a Hévízi Turisztikai Nonprofit Kft. könyvvizsgálójának megbízásáról.

10. A 8. napirendi ponthoz: a polgármester igennel szavaz Berta-Tóth Manuela a Hévízi Turisztikai Nonprofit Kft mb. ügyvezető igazgatójának visszahívásáról

11. A 9. napirendi ponthoz: a polgármester igennel szavaz a Hévízi Turisztikai Nonprofit Kft. ügyvezetőjének Pálffy Tamás Csaba megbízásáról.

.

12. A 10. napirendi ponthoz: a polgármester igennel szavaz a Hévízi Turisztikai Nonprofit Kft társasági szerződésének módosításáról.

Felelős: Papp Gábor polgármester

Határidő: 2020. április 24.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Bediné Makra Anikó | felügyelő bizottság elnöke |  |  |