**Hévízi Turisztikai Nonprofit Kft Taggyűlésére**

**Tárgy:** A Hévízi Turisztikai Nonprofit Kft 2019. évi mérleg és eredménykimutatás elfogadása könyvvizsgálói jelentéssel

A Hévízi Turisztikai Nonprofit Kft elkészítette a 2019. évi mérleg és eredménykimutatását. A mérleg eszköz és forrás oldala egyenlő összegben 33.185 ezer forint.

A befektetett eszközök értéke az előző évi 628 ezer forintról 480 ezer forintra csökkent, mely az értékcsökkenési leírásból adódott.

A forgóeszközök állománya az előző évi 49.712 ezer forintról 24.064 forintra csökkent. A jelentős csökkenés oka, hogy amíg az előző évben 45.167 ezer forint volt a záró pénzkészlet, addig 2019. december 31-én csak 21.855 ezer forint a pénzeszközök állománya.

A forrásoknál a saját tőke összege megfelel a jogszabályi előírásoknak. A jegyzett tőke 3.000 ezer forint. Az eredménytartalék állománya 37.380 ezer forint. A 2019. évi gazdálkodást a társaság 11.241 ezer forint negatív eredménnyel zárta. A társaság gazdálkodásában ez nem okoz jelenleg még működőképességi gondot, tekintettel arra, hogy az előző évi pozitív adózott eredmény összegével szinte teljesen azonos összegű a negatív eredmény.

A könyvvizsgáló kiadta a társaság beszámolójához az elfogadó nyilatkozatot, ugyanakkor figyelemfelhívás keretében jelezte „A koronavírus miatt kialakult rendkívüli gazdasági helyzetben lényeges bizonytalanság áll fenn, amely jelentős kétséget vethet fel a Társaságnak a vállalkozás folytatására való képességével kapcsolatban.”

A társaság 2020. évi üzleti tervét mindenképpen felül kell vizsgálni, az ellátandó marketing feladatok függvényében kell a kiadásokat megtervezni és a várható bevételeket újra egyeztetni kell a támogatókkal, erre vonatkozóan kezdeményezni kell a támogatási szerződések módosítását.

Hévíz, 2019. április 16.

Bediné Makra Anikó sk.

Hévízi Turisztikai Nonprofit Kft

Felügyelő Bizottságának elnöke